Автор: Екип Ruse24.bg 11:57 / 29.07.2018 Коментари (2) 1095
Директорът на ОДБХ-Благоевград д-р Михаил Бащавелов отрече категорично, че има съмнения за чума по дребните преживни животни в областта.
"Не сме казвали, че има съмнения за чума по дребните преживни животни в Благоевградска област. В момента изпълняваме държавната профилактична програма, вземат се проби от всички животни и ако се появи такова заболяване, тогава ще го обявим.
Не можем да всяваме паника в населението, при положение, че няма такова нещо", каза за БТА д-р Бащавелов, по повод появили се информации за съмнения за чума в две животновъдни ферми в Благоевградска област.
След подадени сигнали за умрели дребни преживни животни, специалисти от ОДБХ Благоевград са посетили ферми в селата Мусомища и Филипово. Направени са аутопсии, които не показват ясно причината за смъртта.
По тази причина са взети проби. Резултатът от лабораторното изследване се очаква да е готов през следващата седмица. Предприети са превантивни мерки - стадата са изолирани и поставени на оборен режим.
"Изследваме всички животни, не само дребни, но и едри преживни и свине, защото има опасност от навлизане в страната на "африканска чума" по свинете и други завболявания - син език, нодуларен дерматит. Изследванията са постоянни, за да наблюдаваме какъв е здравният статус на животните в областта", каза още д-р Бащавелов.
Със сигурност нещо ще излъжат в последствие и ще убият и та животните.Изведнъж животни в цяла България са под карантина,защо ли?!Кога за последно са земани проби на животни така масово,защо е тази паника и хаос ?!Докога ще лъжите хората,че няма да населвате 220 000 ислямистки терористи-уроди от ЕС?!
Защото има зараза, има забрани за внасяне на месо и от Македония, случайност ли мислиш? Просто спрете да се държите като овце, че и вас ви е тръшнала чумата на слабоумието. Не всичко е конспирация.